Kúpok, csúcsok, süvegek, szarvak, a XV.századi burgundi divat furcsa fejdíszei - Contrapasso
A hennin az egyik legfurcsább viselete volt a késő gótikus kornak.
Hans Memlingnek tulajdonítva: Fiatal nő portréja kb.1485-90.
forrás:Jouvenel des Ursin mester
Ez a női fejdísz a XIV.század végén Bajor Izabella közvetítésével jutott el Burgundiába, ahol óriási divatot teremtett vele. Majdnem száz évig viselték a hölgyek.
Bajor Izabella (1370-1435) francia királyné, VI.Károly hitvesének portéja. A királynő és két udvarhölgye pillangó alakú hennint viselnek. Christine de Pisan miniatúrája
A néha három-négy láb magas drótvázra keményített vászon került, bevonatát selyemből vagy más drága anyagokból készítették. Ahhoz, hogy biztonsággal lehessen viselni, sokszor a fül alatt szalaggal erősítették a fejre.A hennin hátsó részéről, de gyakran a homlokra is fátyol hullott alá, olykor a földig is.
Hans Memling: Maria Portinari portréja kb.1475-ből.
Így nézett ki, amikor a fátylat is drótváz tartotta:
Jacques Coeur hitvese
Szívesen hordták csonkakúpos, kalapszerű, majd később hold alakban is.
Hans Memling festményén Barbara Moreel csonkakúp alakú hennint visel. (kb.1482. )
Az igazán divatos nők szarvakat is szívesen viseltek:
Rogier van der Weyden: Portugál Izabella (1397-1471) képmása.
Jan van Eyck: Margaret van Eyck képmása, 1439
Elöl- a kor szépségideáljának megfelelően - a henninből kilátszó hajat leborotválták, ezzel is magasítva a homlokot.
Rogier van der Weiden: Hölgy portréja, 1460.
Petrus Christus: Fiatal nő képmása kb. 1470.
A képeket nézegetve azért megállapíthatjuk, hogy bár igen kényelmetlen lehetett egész nap ezekkel a nehéz fejdíszekkel egyensúlyozni, királynői tartást adott viselőjüknek. Valószínűleg ezért ihlette meg a mai kor emberét is, úgyhogy végezetül nézzünk néhány igen jól sikerült próbálkozást.
forrás: kostym.cz
forrás: https://adamselindisdress.wordpress.com
forrás: Walking Through History with Jasper and Angela, facebook
Ha érdekel, hogyan öltözködtek ugyanebben az időszakban Itáliában, ide kattintva elolvashatod.
https://contrapasso2.blog.hu/api/trackback/id/tr1112467115